Diari Oficial de la Generalitat Valenciana


Sumari del DOGV 8070, del 26-06-2017 (2017/5652)

Convocatòria d'Assemblea General extraordinària.
------------------------------------------------

### Dades del document

Número de DOGV
:   8070

Data del DOGV
:   26-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5652


Organisme emissor
:   Caixa Rural Torrent, COOP Crèd. V.

Tipus de document
:   Convocatòria

Convocatòria d'Assemblea General extraordinària. [2017/5652]  
En compliment de l'acord adoptat pel Consell Rector d'aquesta entitat, en la seua sessió de data 12 de juny de 2017, i de conformitat amb el legalment i estatutàriament establit, es convoca tots els socis d'aquesta Caixa Rural per a celebrar Assemblea General extraordinària, el pròxim dia 18 de juliol de 2017, en domicili social, situat a Torrent, avinguda Al Vedat, número 3, a les 18.30 hores en primera convocatòria i a les 19.00 hores en segona, a fi de tractar dels diferents punts del següent  
  
Ordre del dia  
1. Proposta de creació de la pàgina web corporativa de Caixa Rural Torrent com a seu electrònica, en els termes previstos en l'article 6 de la Llei de cooperatives de la Comunitat Valenciana. Modificació de l'article 6. dels estatuts socials, que passarà a denominar-se: Durada, domicili social i pàgina web corporativa; introducció d'un últim paràgraf en aquest article amb la finalitat de regular la citada pàgina web corporativa d'aquesta Caixa Rural. Delegació en el Consell Rector per a poder traslladar la pàgina web corporativa.  
Delegació en el president, secretari i director general de l'entitat, perquè qualsevol d'ells de forma indistinta puga elevar a públic el present acord.  
2. Examen i aprovació, si escau, de la proposta de modificació dels següents articles dels estatuts socials amb la finalitat de substituir el sistema d'assemblea de socis pel d'assemblea de delegats amb juntes preparatòries en els termes previstos en l'article 39 de la Llei de cooperatives de la Comunitat Valenciana i amb la finalitat de substituir la publicació en un periòdic de gran difusió en l'àmbit d'actuació de la Caixa per la publicació en la web corporativa de la Caixa, en els termes previstos en l'article 34 de la Llei de cooperatives de la Comunitat Valenciana: article 10. Drets del soci; article 11. Dret d'informació; article 16. Normes de disciplina social. Faltes i sancions; article 31. L'Assemblea General; article 32. Classes d'Assemblea General i convocatòria; article 33. Dret de vot i representació; article 34. Constitució de l'Assemblea General; article 35 que passa a denominar-se: Juntes preparatòries; article 36 que passa a denominar-se Elecció i mandat dels delegats; article 37 que passa a denominar-se Funcionament de l'Assemblea de delegats; article 38 que passa a denominar-se Règim de majories en l'Assemblea de delegats i article 39 Impugnació d'acords de l'Assemblea General.  
Delegació en el president, secretari i director general de l'entitat, perquè qualsevol d'ells de forma indistinta puga elevar a públic el present acord.  
3. Autorització expressa al Consell Rector perquè, per si mateix, puga completar, adequar, esmenar la modificació estatutària aprovada, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
4. Suggeriments i preguntes en relació amb els assumptes de la convocatòria.  
5. Aprovació immediata de l'acta per la pròpia Assemblea o, si no n'hi ha, designació de dos socis ?amb els seus suplents- per a l'aprovació ulterior d'aquella, juntament amb el president, dins dels 15 dies següents.  
  
Torrent, 12 de juny de 2017.- El president del Consell Rector: Vicente Peiró Villarroya.  
  
Nota: conforme al que es disposa en els articles 26 i 34 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana i en l'article 18 del Reial decret 84/1993, de 22 de gener, el nou text dels articles 6, 10, 11, 16, 31, 32, 33, 34, 35, 36, 37, 38 i 39 dels estatuts socials la modificació dels quals ha proposat el Consell Rector així com l'informe justificatiu de la reforma estatutària i els altres documents referents a les restants propostes sobre les quals ha de decidir l'Assemblea es troben a la disposició dels socis en el domicili social de l'entitat, on podran ser examinats, de 10.00 a 12.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea, tenint els socis dret a rebre gratuïtament, prèvia sol·licitud per escrit, còpia dels indicats documents, així com l'ampliació de tota la informació que consideren necessària en relació als punts de l'ordre del dia.  
  
La delegació de representació i vot en un altre soci o en parents d'acord amb els límits que fixa l'article 37 dels estatuts socials haurà de realitzar-se en el document oficial remés a cada soci al seu domicili o, si no n'hi ha, duplicat expedit per l'oficina, en el qual consta la identitat d'aquest i el número de soci i ser validada la signatura del representat davant el director o interventor de qualsevol de les oficines de la Caixa Rural Torrent en l'horari de 09.00 a 14.00 hores des de la data de publicació en el Diari Oficial de la Generalitat Valenciana fins al mateix dia de la celebració de l'Assemblea General ordinària, sense que s'admeten en l'Assemblea General delegacions que no complisquen amb aquests requisits.